Valentin Pilve

Valentin Pilve (kuni 4. juulini 1935 Valentin Juhanson;https://www.digar.ee/viewer/et/nlib-digar:371751/320766/page/17 Abruka valla perekonnaseisuametniku otsus 11. veebruar 1902 Kilingi vald, Saarde kihelkond, Pärnumaa – 16. detsember 1989) oli eesti fotograaf, kes tegutses Saaremaal ja Ameerika Ühendriikides.

 Elulugu 
Koos vend Georgiga sai ta esmased fotograafiateadmised isa Antonilt (1875–1953), kes oli ametilt sadulsepp.

Vennad tulid 1927. aasta paiku õmblusmasinate müügiagentidena Saaremaale, võttes samas vastu ka tellimusi fotosuurenduste tegemiseks. 1928. aastal abiellus ta Sõrvest Üüdibe külast Õuna talust pärit Liisa Tuulikuga (1901–1996).EELK Anseküla kogudus; Kihlatute, mahakuulutatute ja abiellunute nimekiri 1902-1929. Eesti Rahvusarhiiv, RA EAA.3130.1.65 1935. aastal võttis perekond uueks nimeks Pilve.Nimede muutmise kontroll-lehed; Juhanson; 1935-1940 – Eesti Rahvusarhiiv, ERA.76.4.1981

Valentin osales Kuressaare Teatri töös. 1938. aastal mängis ta õpetaja Lauri "Kevades", linnanõunikku "Kõrgemas seisuses" ja konstaablit "Õitsvas meres". Samal aastal suundus ta Atlandi ookeanile tursapüügileIsikute avaldused välispassi saamiseks; Pilt - Pinka; 1932-1940. Eesti Rahvusarhiiv, RA ERA.1.2.898, kust edasi reisilaeva kütjaks ja lõpuks Ameerika Ühendriikidesse, kust ta Eestisse enam ei naasnud.

1950. aastate algul asus ta elama Los Angelesse, hiljem ostis endale maad ja ehitas väikelinna Hemetisse maja. Pärast fotograafitööd tegi ta koos kapten Noorega firma Pilve & Noor, mis valmistas baarilette. Vanaduspõlve veetis Valentin Californias.

1984. aastal õnnestus Valentinil sinna külla kutsuda Eestisse jäänud abikaasa Liisa, kellele USA valitsus andis ka elamisloa. 1987. aastal emigreerus sinna poeg Elmo Pilve (1929–2018) koos abikaasa Laine (1937) ning laste Ando (1968) ja Koiduga (1979). Valentin Pilve suri 1989. aastal ja tema põrm tuhastati. Liisa tuli koos poja perega tagasi Eestisse. Valentini põrm ja Liisa on maetud Saaremaale Anseküla kalmistule.

 Tegevus fotograafina 
Valentin hakkas koos abikaasaga esmalt elatist teenima kanakasvatusega, pakkudes selle kõrvalt pildistamisteenust. Talviti valmistas ta koos naabriga peegleid. 1930. aastate algul leidis ta teenistust Kuressaares suvitusrajooni piltnikuna. 1936. aastal avas oma fotoateljee aadressil Kauba 12 (hoone hävinud).Meie Maa nr 125, 2. november 1936. Lk 4 1937. aastal paigaldas ta sinna spetsiaalse elektrivalgustuse, mis võimaldas ka õhtuti pildistada.Meie Maa nr 120, 13. september 1937. Lk 4

Fotograafiaga tegeles ka tema vend Georgi Juhanson ja tolle abikaasa Raissa Juhanson (sündinud 1908; teises abielus Lõhmus).

Ameerika Ühendriikides töötas Valentin veidi aega New Yorgis maailmanäituse fotograafina, olles ka Eesti ajakirja Nädal Pildis fotokorrespondent. Hiljem töötas ta Hartfordi ja Los Angelese fotostuudiotes.

 Viited 

Vlislingid
Haud Anseküla kalmistul

Kategooria:Eesti fotograafid
Kategooria:Eestlased Ameerika Ühendriikides
Kategooria:Sündinud 1902
Kategooria:Surnud 1989